„ Lögreglan á Íslandi hefur verið að leita sér þekkingar erlendis , hjá þeim löndum sem hafa verið að ná árangri í svona málum , og ég held að það sé mjög mikilvægt að við fylgjum því eftir ; bæði með peningum og öðrum úrræðum , þannig að við getum rannsakað þessi mál betur , “ segir Kolbrún . Íslensk löggjöf verði einnig að fylgja með . Refsiramminn fyrir vörslu á barnaklámi er í dag tvö ár , sem er þó sjaldnast fullnýttur . „ Þegar menn hafa verið að fá dóma fyrir svona brot þá hafa þetta verið skilborðbundnir dómar eða sektir , svona mestmegnis , “ útskýrir Kolbrún . Tímaspursmál hvenær upp kemur stórt mál Veruleikinn í þessum efnum sé hins vegar að breytast , níðingar eru farnir að panta kynferðisbrot gegn börnum á netinu sem þeir fylgjast svo með í beinu streymi úr sófanum heima . „ Þetta eru auðvitað mjög alvarleg mál . Norðmenn hafa í tilvikum sem þessum ákært norska menn fyrir nauðgun á börnum , með þessum hætti , þó svo að gerandinn sitji heima í Noregi og börnin séu misnotuð í Taílandi , Srí Lanka eða hvar sem það nú er , “ segir Kolbrún . „ Norðmenn hafa einnig fengið dóma fyrir mansal í svona málum , eða hlutdeild í mansali , þannig að þetta eru mjög gróf brot . “ Upp hafa komi viðamikil barnaklámsmál í nágrannalöndum okkar , þar sem dæmt hefur verið fyrir vörslu milljóna mynda og myndskeiða . Kolbrún telur að íslensk löggjöf þurfi að vera undir slíkt búin . „ Við þurfum að vera viðbúin því þegar - og ég segi „ þegar “ en ekki „ ef “ - svona stór mál koma upp hér á landi . Löggjöfin þarf að vera þannig að við náum utan um svona stór mál , “ segir Kolbrún Benediktsdóttir . Vísbendingar eru um að barnaníðsefni af íslenskum börnum þrífist á huldunetinu . Íslenskir drengir eru til umræðu meðal barnaníðinga erlendis .